cyanic-selkie/wikianc huggingface dataset:
अरब लिग
अरब लिग ( الجامعة العربية, al-Jāmiʿa al-ʻArabiyya अरबी उच्चारण : [al.d͡ʒaː.mi.ʕa al.ʕa.ra.bij.ja], औपचारिक रूपमा ( جامعة الدول العربية, Jāmiʿat ad-Duwal al-ʿArabiyya ), उत्तरी अफ्रिका, पश्चिमी अफ्रिका, पूर्वी अफ्रिका र पश्चिमी एशियामा अवस्थित अरब जगतको एक क्षेत्रीय संगठन हो। अरब लिग को स्थापना २२ मअर्च १९४५ मा ६ संस्थापक सदस्यहरू:: इजिप्ट, इराक, ट्रान्सजोर्डन (सन् १९४९ मा नाम परिवर्ततन गरि १९४९ मा जोर्डन राखियो), लेबनान, साउदी अरेबिया, र सिरिया सहित काइरोमा गठन भएको थियो। ५ मे १९४५ मा यमन सदस्यको रूपमा सामेल भयो। हाल, लिगमा २२ सदस्य राष्ट्रहरू छन्।
उद्देश्य
सन्धिको धारा २ बमोजिम लीगका मुख्य उद्देश्यहरू यस प्रकार छन्-
त्रिपुरासुन्दरी (बुढी घटाल)
श्री त्रिपुरासुन्दरी (बुढी घटाल) नेपालको महाकाली अञ्चलमा पर्ने डडेलधुरा जिल्लाको अमरगढी नगरपालिका वडा नं. २ मा अवस्थित छ । बुढी घटाल देवतालाई अति पावन स्थल मानिएको छ यो स्थल सदरमुकामबाट करिब २ कि. मि. टाढा डोटी खोलाको किनारामा महाभारत श्रीखलाको फेदिमा रहेको छ ।
ऐतिहासिक पृष्ठभुमि
पौरानिक कालदेखी आफ्ना सधक भक्तजनहरूलाई ईच्छित मुक्ति प्रदान गर्ने आदि शक्तीको रूपमा त्रिपुरा सुन्दरी नामले अति प्रख्यात रहंदै आएकी छन् । यिनै जगतमाताको नजिक रमणिय टाकुरामा परिपुर्णेश्वर महादेवको वाण लिङग वा शोव पञ्चायनका अति मोनमोहक देवताहरूको समेत स्थपना भई सुन्दरताको जीवन्त उदारण प्रस्तुत गरेको छन् । अध्या शक्ति त्रिपुरा सुन्दरी जगतमाताको उत्पतीको विषयमा कहिलेदेखी उत्पति भएको हो भन्ने प्रमाण छैन । यथार्थ त्रिपुरा सुन्दरी माताको मुर्ति स्थपना भएको नभई स्वयम उत्पति भएको कुरा निर्विवाद छ । जगतमाता को मुर्ति रहेको ठाँउमा धेरै वर्ष अघाडी कुनै मन्दिर नभएको कुरा बुढापाकाबाट थाहा पाउन सकिन्छ । माता त्रिपुरा सुन्दरिको मन्दिर निर्माण गराउने शिलसिलामा स्वामि माधवानन्द गिरी ज्युलाई स्वप्नामा माताले दर्शन दिनुभएको र मन्दिरको जग खन्दा प्राचिन मूर्तिलाई साविक स्थानमा सुरक्षित नै राख्ने त्यही मणियुक्त नागको दर्शन पाइन्छ । यस मन्दिरको बार्षिक पूजा आजा गर्ने परम्परा अर्थात मुर्ति उत्खनन नगर्ने आदेश भएको भनिन्छ । त्रिपुरा सुन्दरी माताको मन्दिर परिशर भित्र एक मणीले युक्त भएको नाग रहन्छ साधक परुषहरूका अनुसार आजसम्म पनि सारदिय नव रात्रि पर्वमा पूजा पाठ ध्वनी आदि चल्दै आएको छ । माताको मन्दिर करिब ८० वर्ष अघि सिद्ध महात्मा माधवा नन्द स्वामिजिले निर्माण गराएको हुन् । हाल करिब ३० वर्ष देखि पूज्यपाद स्वामि दिगम्बर गौरी शंकर पुरी ज्यू महाराजको अखण्ड आश्रमको रूपमा सुप्रसिद्ध यस पवित्र देवस्थलमा अनेकौ प्रकारको धार्मिक सामाजिक कार्यक्रमका साथै विविध निर्माण कार्यहरू अविरल रूपमा प्रवाह भैरहेको कुरा सर्वविदित नै छ । यस धार्मिक तथा सामाजिक क्षेत्रको चारै तिर करिब ५७६ मिटर लम्बाई २ मि. उचाईं तथा १/२ मिटर चौडाईं भएको ढुङगाको ठुलो पर्खाल निर्माण गरिएको छ ।
बङ्गलादेशमा विद्युतीय वाणिज्य
बङ्गलादेशमा ई-वाणिज्यले बङ्गलादेशको व्यवसायको इलेक्ट्रोनिक वाणिज्य क्षेत्रलाई जनाउँदछ।
इतिहास
सन् २००९ मा बङ्गलादेश बेङ्कले अनलाइन भुक्तानीलाई अनुमोदन गरेको थियो र सन् २०१३ मा बेङ्कले अनलाइन भुक्तानीको लागि डेबिट र क्रेडिट कार्डको प्रयोगलाई पनि अनुमोदन गरेको थियो। बङ्गलादेशको ई वाणिज्य सङ्घ, बङ्गलादेशमा इ वाणिज्यको लागि व्यापारीक निकाय हो। सङ्घका अनुसार, केवल फेसबुकमा ८००० इ वाणिज्य पृष्ठहरू रहेका छन्। क्रेडिट र डेबिट कार्डको कम प्रयोग र पेपलको अनुपलब्धताले उद्योगको विकासलाई निषेध गरिरहेको छ। सन् २०१६ मा बङ्गलादेश सरकारले देशका प्रत्येक जिल्लाका लागि इ वाणिज्य साइटहरू खोलेको थियो। उही वर्ष, बङ्गलादेश उद्योग वाणिज्य महासङ्घले इ वाणिज्यमा कर हटाउने सिफारिश गरेको थियो। सन् २०१७ को तथ्याङ्कका अनुसार ई वाणिज्य साइट मार्फत प्रति वर्ष १० अर्ब टाका बराबरको लेनदेन हुन्छ।
हालका व्यापारीक प्रकारहरू
बङ्गलादेशमा निम्न चार प्रकारका ई वाणिज्यहरू लोकप्रिय छन्:
क) व्यापार देखि व्यापार ख) व्यापार देखि उपभोक्त ग) उपभोक्त देखि उपभोक्त घ) व्यापार देखि कर्मचारी ङ) व्यापार देखि व्यापार
व्यापार देखि उपभोक्त
व्यापार देखि उपभोक्ता क्षेत्र, खानाको गृह वितरणको वृद्धिको माध्यमबाट बङ्गलादेशमा वृद्धि भएको थियो। यहाँ फेसबुकमा आधारित अन्य कम्पनीहरू पनि रहेको छन् जसले बङ्गलादेशका मानिसहरूलाई संयुक्त राज्य अमेरिका,बेलायत र भारतबाट उत्पादनहरू खरिद गर्न अनुमति दिन्छ। लेनदेनको बहुमत नगद मार्फत गरिन्छ।
उपभोक्त देखि उपभोक्त
विक्रय सहित वर्गीकृतको रूपमा कार्य सञ्चालन गर्ने यहाँ धेरै कम्पनीहरू पनि रहेका छन्।
व्यापार देखि कर्मचारी
देशमा सञ्चालित धेरै वेबसाइटहरू छन् जसले बङ्गलादेशमन रोजगारको बारेमा जानकारीहरूको आदनप्रदान गर्दछन्।
अङ्कीय बजारशास्त्र
राष्ट्रमा अङ्कीय बजारशास्त्र उद्योग कम अनलाइन साक्षरता दर भएका उपभोक्ताहरूसँग परिपक्क भएको छैन। मोबाइल मार्फत लेनदेन बढेका कारण उद्योगको आकार दोब्बर भएको छ, प्रत्येक महिना मोबाइल फोन मार्फत अनुमानित ७० अर्ब टाका स्थानान्तरण गरिन्छ। बङ्गलादेशसँग विश्वमा दशौँ ठूलो मोबाइल फोन प्रयोगकर्ताको आधार छ भने देशव्यापी रूपमा ६ करोड इण्टरनेट जडानहरू छन्। राजधानी ढाकामा आयोजित सर्वश्रेष्ठ विश्वव्यापी अङ्कीय बजारशास्त्र विश्व भमण २०११ मा सूचना तथा सञ्चार प्रविधि विभागमा राज्य मन्त्री जुनेद अहमद पलकले उक्त कार्यक्रममा "म अङ्कीय बजारशास्त्र, अङ्कीय बङ्गलादेशको अनिवार्य अङ्गको रूपमा रहेको कुरा व्यक्त गर्न पाउँदा खुसी व्यक्त गर्दछु। भन्ने भनाई राखेका थिए। बङ्गलादेशमा हाल ६ करोड ५० लाख इण्टरनेट प्रयोगकर्ताहरू छन्, जसमा उक्त सङ्ख्याले देशको कुल जनसङ्ख्याको ४० प्रतिशत भाग ओगटेको छ। बङ्गलादेश ब्राण्ड फोरमद्वारा सन् २०१३ देखि अङ्कीय बजारशास्त्र सम्मेलन वार्षिक रूपमा आयोजना गरिन्छ।
गाब्रियल गार्सिया मार्केज
गाब्रियल गार्सिया मार्केज (६ मार्च १९२७ – १७ आप्रिल २०१४) एक कोलम्बियन उपन्यासकार, कथाकार, नाटककार, र पत्रकार थिए। उनलाई गाबो वा गाबिटोको नामबाट पनि चिनिन्छ। उनलाई २० औं शताब्दीका सबैभन्दा उल्लेखनीय लेखकहरू मध्ये एक मानिन्छ। उनको स्पनि भाषाको लेखहरुका लागि १९८२मा साहित्यमा नोबेल पुरस्कार प्रदान गरिएको थियो। उनले पत्रकारिताको लागि कानून स्कूल छोडे। शुरुदेखि नै उनले कोलम्बियन र विदेशी राजनीतिको आलोचना गर्थे। उनले १९५८मा मर्सिडीज बार्चासँग विवाह गरे। मर्सिडीजसँग गाब्रियलको दुई छोराहरु, रोड्रिगो र गोंजालो, थिए।
गाब्रियल गार्सिया मार्केज पत्रकारको रूपमा लेख्न सुरु गरे र उनले धेरै प्रशंसित गैर-फिक्शन र छोटो कथाहरू लेखे, तर उनी उनका उपन्यासहरूको लागि प्रमुख रुपमा परिचित छन्। वन हन्ड्रेड इयर्स अफ सॉल्युट (एकान्तमा सय वर्ष), क्रानिकल अफ ए डेथ फोरटोल्ड (एक मृत्युको कथा अगाडि नै भनिएको), र लभ इन द टायम्स अफ कोलेरा (हैजाको समयमा माया) उनका महत्वपूर्ण लेखहरु हुन्।
वेङ्कटेश मन्दिर (काठमाण्डौ)
वेङ्कटेश मन्दिर वत्तिसपुतली गौसाला काठमाण्डौमा अवस्थित श्रीसंप्रदायको एक मन्दिर हो । दक्षिण भारतमा अवस्थित भगवान विष्णुको एक स्वरुप तिरुपती बेङ्कटेश्वर मन्दिरको अनुसरण गरेर यो मन्दिरको स्थापना भएको थियो ।
देउवा मन्त्रिपरिषद्, २०७४
वि.सं २०७४ जेष्ठ २४ बुधवार ,शेरबहादुर देउवा  प्रधानमन्त्री निर्वाचित भए । देउवाको उमेदवारीलाई राष्ट्रिय प्रजातन्त्र पार्टी नेपाल, राष्ट्रिय जनता पार्टी नेपाल, नेपाल लोकतान्त्रिक फोरम ,सङ्घीय समाजवादी फोरम, नेपाल र अन्य सङ दलले समर्थन गरेका थिए भने सबैभन्दा ठुलो सत्ता साझेदार नेपाल कम्युनिष्ट पार्टी (माओवादी केन्द्र) थियो । सपथ ग्रहण पछि , देउवाले सहयोगी दलहरूको साथमा नया सरकार गठन गरे । वि.सं २०७४ असोज ३१ मंगलवार , प्रतिनिधिसभा निर्वाचन, २०७४ को अगाडि नेपाल कम्युनिष्ट पार्टी (माओवादी केन्द्र)ले नेपाल कम्युनिष्ट पार्टी (एकीकृत मार्क्सवादी-लेनिनवादी) सँग सहकार्य गर्ने निर्णय गर्यो । त्यसपछी प्रधानमन्त्री देउवाले सो दलका सबै मन्न्रीहरूलाई जिम्मेवारी बिहिन बनाए ।
लिली जेम्स
लिली क्लो निनेट थम्सन (जन्म ५ अप्रिल १९८९), पेशेवर लिली जेम्सको रूपमा परिचित, एक अङ्ग्रेजी अभिनेत्री हुन्। उनले लन्डनको गिल्डहल स्कूल अफ म्युजिक एन्ड ड्रामामा अभिनयको अध्ययन गरेकी थिइन् र ब्रिटिश टेलिभिजन शृङ्खला 'जस्ट विलियम' (सन् २०१०)बाट अभिनय करियर सुरु गरेकी थिइन्। अवधि नाटक शृङ्खला 'डाउनटन एबी' (सन् २०१२–२०१५) मा उनको सहायक भूमिका अनुसरण गर्दै, उनले कल्पनिक चलचित्र 'सिन्ड्रेला' (सन् २०१५) मा शीर्षक भूमिकाको रूपमा उनको चलचित्र सफलता रहेको थियो।
क्यारियर
उनको टेलिभिजन क्रेडिट्समा २०१० बीबीसीको रिचमल क्रम्प्टनको जस्ट विलियमको निर्माणमा पोपी, आईपीभीको चौथो श्रृंखलाको पोपी आईपीभीको सीक्रेट डायरी अफ द कॉल गर्ल (२०११), र डाउनटन एबीमा विद्रोही लेडी रोज शामिल छन्। लेडी रोज पछि कार्यक्रमको चौथो र पाँचौं श्रृंखलामा मुख्य पात्र भए।जेम्स पनि श्रृंखला फिनालेमा लेडी रोजको रूपमा देखा पर्‍यो।
मोलोटोभ-रिबेनट्रोप सन्धि
मोलोटोभ-रिबेनट्रोप प्याक्ट नाजी जर्मनी र सोभियत संघको बीचको एक अनाक्रमण सन्धि थियो। यसमा दुई देश बीच पोल्याण्डलाइ विभाजन गर्ने सहमती बनेको थियो। यो सन्धिमा हस्ताक्षर २३ अगस्त १९३९ मा मस्कोमा जर्मन विदेश मन्त्री जोआकिम भोन रिबेनट्रोप र सोभियत विदेश मन्त्री व्याचेस्लाव मोलोतोभद्वारा हस्ताक्षर गरिएको थियो र आधिकारिक रूपमा जर्मनी र सोभियत समाजवादी गणतन्त्रहरुको संघ बिचको अनाक्रमण सन्धि को नाममा परिचित थियो। अनौपचारिक रूपमा यसलाई हिटलर – स्टालिन सम्झौता, नाजी -सोभियत सम्झौता  वा नाजी -सोभियत गठबन्धन (यद्यपि यो औपचारिक गठबन्धन थिएन)को रूपमा उल्लेख गरिएको छ।
यसका धाराहरूले एउटा पक्ष द्वारा अर्को शान्तिको लिखित आश्वासन प्रदान गरेको थियो र दुबै पक्षले एक अर्काको दुश्मनको पक्षमा नलाग्ने र दुशमनको सहायता नगर्ने प्रतिबद्धता जनाएका थिए। सार्वजनिक रुपमा घोषणा गरिएको अनाक्रमण सन्धिको अतिरिक्त यसमा गोप्य प्रोटोकोल समावेश गरिएका थिए, जसले पोल्याण्ड, लिथुआनिया, लाटभिया, इस्टोनिया र फिनल्याण्डमा सोभियत र जर्मन प्रभाव क्षेत्रहरूको सीमा परिभाषित गरेको थियो।
सम्झौताको लगत्तै, जर्मनीले १ सेप्टेम्बर १९३९ मा पोल्याण्डमा आक्रमण गर्यो। सोभियत नेता जोसेफ स्टालिनले सेप्टेम्बर १७ मा पोल्याण्डमा सोभियत आक्रमणको आदेश दिए, सोभियत-जापानी युद्धविराम खाल्खिन गोलको युद्ध पछि लागू भएको एक दिन पछि। आक्रमण पछि, दुई देश बीचको नयाँ सीमा जर्मन-सोभियत सीमा सन्धिको पूरक प्रोटोकलद्वारा पुष्टि गरिएको थियो। मार्च १९४० मा, फिनल्याण्डको कारेलिया र सल्ला क्षेत्रका केही भागहरू हिउँद युद्ध पछि सोभियत संघद्वारा कब्जा गरियो। त्यस पछि इस्टोनिया, लाटभिया, लिथुआनिया र रोमानियाका केही भागहरू ( बेसाराबिया, उत्तरी बुकोभिना र हर्ट्सा क्षेत्र ) को सोभियत विलय भयो। जातीय युक्रेनी र बेलारूसीहरूका लागि चिन्ता पोल्याण्डमा सोभियतहरूको आक्रमणको बहानाको रूपमा प्रयोग गरिएको थियो। १९४० मा स्टालिनको बुकोभिना आक्रमणले सम्झौताको उल्लङ्घन गर्‍यो किनभने यो कदम अक्षसँग सहमत भएको सोभियत प्रभावको क्षेत्र बाहिर गएको थियो।
दसहरी
दसहरी आँप एउटा आँपको जात हो जुन १८ औं शताब्दीमा लखनउ जिल्लाको काकोरी गाउँ नजिकैको उत्पत्ति भएको थियो। यो उत्तर भारत, भारतको दक्षिणी राज्य आन्ध्र प्रदेश, नेपाल र पाकिस्तानमा उत्पादन हुने आँपको मीठो र सुगन्धित प्रजाति हो । यसको सबैभन्दा ठूलो उत्पादक उत्तर प्रदेशको मलिहाबाद हो।
इतिहास
१८ औं शताब्दीमा, दशरी पहिलो पटक लखनऊको नवाबको बगैंचामा देखा पर्‍यो। त्यसबेलादेखि भारतभर दशैरी बिरुवा उत्पादन र रोपिएको छ। उत्तर प्रदेशको काकोरी नजिकैको दशेरी गाउँका मानिसहरूले मातृ बिरुवा राखेका छन्। यो मातृ बिरुवा मोहम्मद अन्सार जैदीको बगैंचाको हो। यो मातृ बिरुवा करिब २ सय वर्ष पुरानो भएको बताइएको छ । यसले हरेक वर्ष वैकल्पिक रूपमा फल दिन्छ। यसको कलमी समकक्षहरूको तुलनामा फल सानो भए पनि यसको स्वाद र सुगन्ध बेजोड छ। जैदीका सन्तानहरूले यो बिरुवाको हेरचाह गरेका छन्। यसलाई प्रायः "मा दशहरी" भनेर चिनिन्छ।
निर्यात
दशैरी आँप सिङ्गापुर, हङकङ, फिलिपिन्स, मलेसियालगायत दक्षिण–पूर्वी एसियाका विभिन्न मुलुकमा अन्तर्राष्ट्रिय रूपमा निर्यात हुने गरेको छ ।
जरिङ्गो
जरिङ्गो तरकारी वा अचारको रूपमा प्रयोग हुने एक प्रकारको साग हो। यसको पात हरियो र ठूलो हुन्छ। यसको सागमा केही मादक पदार्थको मात्रा रहने भएकोले यसलाई उसिनेर वा नून बेसारमा मोलेर पानी फ्याँकेर मात्र पकाइन्छ।
जरिङ्गो नेपालका पूर्वी र मध्य पहाडी क्षेत्रमा पाइन्छ। जरिङ्गो राई तथा लिम्बु जातिको सांस्कृतिक तरकारीको रूपमा पनि परिचित छ।
अजीत कौर
अजीत कौर (जन्म १९३४) भारतका सबैभन्दा उल्लेखनीय महिला साहित्यकारहरूमा एक हुन्। उनीले पञ्जाबी भाषामा धेरै काव्या र छोटा कविताहरू लेखेकी छिन् जसमा महिलाको सामाजिक अवस्था र परिवारमा उसको अवस्थाको चित्रण गरिएको छ। उनीले १९८६ मा खानाबदोश नामको आत्मकथाबाट साहित्य अकादमी पुरस्कार प्राप्त गरिन् र २००६ मा उनीलाई पद्म श्री सम्मानले सम्मानित गरियो।
शङ्करदास बैरागी
शंकरदास बैरागी नेपाल सरकारको २५औँ मुख्यसचिव हुन्। लामो समय परराष्ट्र सेवामा बिताएका बैरागी परराष्ट्रको इतिहासमै सबैभन्दा लामो समय निमित्त सचिव हुने बैरागी पहिलो कर्मचारी हुन्। उनी वि.सं. २०४४ सालमा परराष्ट्र सेवामा प्रवेश गरेका हुन्। बैरागी सहसचिव हुँदा संयुक्त राष्ट्रसङ्घका लागि आवासीय प्रतिनिधि तथा जेनेभाका लागि स्थायी प्रतिनिधि र त्यसअघि अस्ट्रेलियास्थित दूतावासमा उपप्रमुख भएका थिए।
रुपैयाँ पच्चीस
रुपैयाँ पच्चीस (रु.२५|-) एक नेपाली बैङ्क नोट हो। जसलाई नेपाल राष्ट्र बैङ्कद्वारा निस्कासन गरिन्छ। हाल यो नोट प्रचलनमा छैन त्यसैले नेपालमा दुर्लभ भइसकेको छ। यो नोट राजा वीरेन्द्रको राज्यरोहणको रजत जयन्तीको अवसरमा सन् १९९७ सालमा निस्कासन गरिएको थियो।
वनोट
यस नोटको सम्पूर्ण रंङ र चित्र एवम् आकृति रु.२५०सँग मिल्दोजुल्दो रहेको छ तर आकारमा भने केही सानो रहेको छ।
इतिहास
यो नोट राजा वीरेन्द्रको राज्यरोहको रजत जयन्तीको अवसरमा सन्१९९७सालमा निस्कासन गरिएको थियो
गुल्मी १ (निर्वाचन क्षेत्र)
सम्मिलित क्षेत्रहरू
गुल्मी १ मा कालीगण्डकी गाउँपालिका, सत्यवती गाउँपालिका, चन्द्रकोट गाउँपालिका, रुरु गाउँपालिका, गुल्मीदरबार गाउँपालिका र रेसुङ्गा नगरपालिकाको ७–१४ वडा समेटिएको छ।
प्रदेश सभा खण्डहरू
लुम्बिनी प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
सोल्दातिक
सोल्दातिक (Солдатик, ) सन् २०१९ को रूसी भाषाको चलचित्र हो। यो चलचित्र दोस्रो विश्व युद्धका सबैभन्दा कम उमेरका रूसी सिपाही, सर्गेई आलेस्कोभको वास्तविक जीवन कथामा आधारित छ। यो चलचित्र सन् २०१९ फेब्रुअरी २२ मा प्रदर्शित भएको थियो।
सारांश
जर्मनेली सैनिकहरूले सर्गेई आलेस्कोभका आमाबुवाको हत्या गर्छन्, र त्यसपछि सेर्गेईलाई रूसी सेना प्रमुखले आफूसँगै राख्छन्। यस कारणले गर्दा एक छ वर्षीय बालक युद्धको चपेटामा बेरिन पुग्छन् र रूसी सेनाको लागि काम गर्न थाल्छन्। यस चलचित्रमा उनको सङ्घर्ष र यति कलिलो उमेरमा उनले देखेका दर्दनाक क्षणहरूलाई देखाइएको छ।
शोभा डे
शोभा डे (पुरा नाम: शोभा राजाध्यक्ष, ७ जनवरी १९४८) एक भारतीय लेखिका र उपन्यासकार हुन्।
प्रारम्भिक जीवन
शोभा डेको जन्म ७ जनवरी १९४८मा मुम्बईमा सारस्वत ब्राह्मण परिवारमा भएको थियो। उनके बाल्यकालको नाम शोभा राजाध्यक्ष थियो। उनीले क्वीन मेरी स्कूल, मुम्बईबाट आफ्नु स्कूली शिक्षा पुरा गरिन् र मुम्बईकै सेन्ट जेवियर्स कलेजबाट मनोविज्ञानमा स्नातक गरिन्। उनी सुरुवातमा मोडलिंग पनि गर्थिन्।
बर्जु ताल
बर्जु ताल नेपालको पूर्वी भागमा रहेको सुनसरी जिल्लाको बर्जु गाउँपालिकामा रहेको प्राकृतिक ताल र सिमसार क्षेत्र हो। यो ताललाई चिमाडी तालको नामले समेत चिन्ने गरिन्छ। ताल रहेको स्थान बिराटनगरबाट १२ किलोमिटरको दुरीमा रहेको छ। यो तालको वर्णन हिन्दूहरूको धार्मिक ग्रन्थ महाभारतमा गरिएको छ। यो ताल कोशी टप्पु वन्यजन्तु आरक्षसँग जोडिएर रहेको छ।
विशेषता
यो ताल १५२ विघाको क्षेत्रफलमा फैलिएर रहेको छ।
यो तालमा विभिन्न थरीका माछाका प्रजातिहरू रहेका छन् तर विस्तारै स्थानीय माछा मार्नेहरूले यो तालमा माछा मार्ने गरेकोले माछाको सङ्ख्या घट्दो क्रममा रहेको छ। यस बाहेक, अतिक्रमणको कारणले गर्दा सिमसार क्षेत्र खुम्चिदै गएको छ।
यो सिमसार क्षेत्रमा प्रवासी चराहरूको वासस्थान रहेको छ। यहाँ लगभग १०० प्रजातिका चराहरू भेटिएका छन्। सन् १९९६ मा संरक्षण कार्यक्रमको शुभारम्भ भएपछि यस तालमा आउने प्रवासी चराहरूको सङ्ख्यामा वृद्धि भएको एक प्रतिवेदनले देखाएको छ। सन् २००८ मा सप्तकोशी नदीमा आएको भीषण बाढीको (सप्तकोशी पूर्वी तटबन्ध भत्किएकोले) कारण यस ताल क्षेत्रमा रहेका चराहरूको सङ्ख्यामा ह्रास आएपनि हाल आएर चराहरूको सङ्ख्या तुलनात्मक रूपमा पहिले जति नै हुन पुगेको छ।
२०१९ क्रिकेट विश्वकप
२०१९ क्रिकेट विश्वकप इङ्ल्यान्ड तथा वेल्सले आयोजना गर्दैछ । यो क्रिकेट विश्वकपको १२औ संस्करण हुनेछ तथा पाँचौ पटक इङ्ल्यान्ड तथा वेल्समा हुनेछ । यसभन्दा पहिले यी दुवैले १९७५ क्रिकेट विश्वकप, १९७९ क्रिकेट विश्वकप, १९८३ क्रिकेट विश्वकप, १९९९ क्रिकेट विश्वकप आयोजन गरिसकेका छन् ।
यो विश्वकप आयोजना गर्ने अधिकारको छिनोफानो सन् २००६ अप्रिलमा गरिएको थियो ।
छनौट
सन् २०१९ विश्वकपमा १० वटा टिम मात्र खेल्ने छन्, यस भन्दा पूर्व सन् २०११ तथा २०१५ मा १४ वटा टिम खेल्न पाउने व्यस्था थियो । उत्कृष्ट ८ टिम आईसीसीको क्रमाङ्क अनुसार स्वत: छनौट हुनेछन भने बाँकी रहेको २ टिमको निर्णय बङ्गलादेशमा हुने सन् २०१८ क्रिकेट विश्वकप छनौटबाट हुनेछ । यसले आईसिसी एसोसिएट र सहयोगी सदस्यहरूलाई २ वटा ठाउँको लागि मात्र भिड्ने अवसर दिन्छ, भन्नुको अर्थ यस प्रतियोगितामा कुनै पनि एसोसिएट तथा सहयोगी सदस्यले खेल्न पाउने छैनन् ।
गाबतली उपजिल्ला
गाबतली बङ्गलादेशको उत्तर भागमा पर्ने जिल्ला बगुडा जिल्लाको एक उपजिल्ला हो। यो उपजिल्ला राजशाही विभागमा अन्तर्गत पर्दछ। प्रशासकीय गाबतली थानाको स्थापना सन् १९१४ मा भएको थियो भने सन् १९८३ मा यसलाई उपजिल्लामा परिणत गरिएको थियोे। यस उपजिल्लाको नाम यहाँ रहेको प्रशासकीय नगर गाबतलीबाट राखिएको हो।
भूगोल
गाबतली उपजिल्ला बङ्गलादेशको उत्तर भागमा पर्छ भने यो उपजिल्ला २४°४६' देखि २५°०१' उत्तर अक्षांश र ८९°२२' देखि ८९°३३' पूर्वी देशान्तरणमा अवस्थित छ। गाबतली उपजिल्लाले बङ्गलादेशको कुल क्षेत्रफल मध्ये २३९.६० वर्ग किलोमिटर ओगटेको। यस उपजिल्लालाई शिवगञ्ज र सोनातल उपजिल्लाले उत्तर, धुनट उपजिल्लाले दक्षिण, सारियाकान्दी उपजिल्लाले पूर्व र बगुडा र शाजाहानपुर उपजिल्लाले पश्चिमबाट घेरेको छ। इचामती, कतहलार, दुमर, चरार आदि यस उपजिल्लाको प्रमुख नदिहरू हुन्।
जनशाङ्खिकि
उपजिल्ला विभाग प्रतिवेदनका अनुसार यस उपजिल्लाको कुल जनसङ्ख्या २९०१९० रहेको छ जसमध्ये पुरुषको जनसङ्ख्या १४८७२७ छ भने महिलाको जनसङ्ख्या १४१४६३ रहेको छ। धर्मका आधारमा यस जिल्लामा इस्लाम धर्मवलम्बीको जनसङ्ख्या २७१६३३  छ भने हिन्दु धर्मवलम्बीको जनसङ्ख्या १८५०८ रहेको छ। त्यस्तै गरी बौद्ध धर्मवलम्बीको जनसङ्ख्या १६ र अन्य धर्मका मानिसहरूको जनसङ्ख्या ३१ रहेको छ। यस उपजिल्लामा ४५५ मस्जिद, ११ हिन्दु मन्दिरहरू रहेका छन्।
अर्थतन्त्र
यस उपजिल्लामा ५८.१५% कृषि योग्य जमिन रहेको छ। यस उपजिल्लाको अर्थतन्त्र मुख्यतया कृषिमा आधारित छ। यस उपजिल्लामा आलु, मौसमी तरकारी, धान, जुट, आलु, तोरी, गहुँ, उखु आदि अन्न बालीहरू उत्पादन गरिन्छ भने यस क्षेत्रबाट लोपहुन लागेको आलसको तेल, सखरखण्ड आदि पनि निम्न मात्रमा उत्पादन गरिन्छ। यस उपजिल्लामा आँप, कटहर, मेवा, केरा, अम्बा आदि फलफूलको उत्पादन हुँदै आएको छ। यस उपजिल्लामा बरफ उद्योग, गहुँ पिसानी केन्द्र, चिस्यान केन्द्र, वेल्डिङ उद्योग, खाद्यान्न उद्योग पनि सञ्चालनमा रहेका छन्। यस उपजिल्लाले केरा, जुट, आलु, मौसमी तरकारी तथा अन्य फलफूलहरू निर्यात गर्दै आएको छ। यस उपजिल्लामा लोपोन्मुख ठेला, गोरू गाडा र रथहरू सामान ओसारपसार तथा यातायातका साधन बन्द‌ै आएका छन्। यस उपजिल्लामा २५ हाटबजार तथा मेलाहरू सञ्चालन रहेका छन्। यस उपजिल्लामा १ उपजिल्ला स्वास्थ्य संस्था र ८ परिवार नियोजन संस्थाहरू रहेका छन्।
यस उपजिल्लाको मुख्य आय श्रोतको बाटो भनेको कृषि र खेती हो जसमा जिल्लाकै ६३.२७% मानिसहरू संलग्न छन्। यस जिल्लाका मानिसहरू अन्य जस्तै २.४०% मजदुरी, व्यापार र उद्योगमा ०.९९%, वाणिज्यमा १३.६६%, सञ्चार र यातायातमा ५.४०%, रेमिटेन्समा ०.७१%, निर्माण क्षेत्रमा १.६५%, सुविधा ५.०७%, धार्मिक सेवा ०.१५% र अन्य ६.७०% रहेका छन्।
प्रशासन
प्रशासकीय गाबतली थानाको स्थापना सन् १९१४ मा भएको थियो भने सन् १९८३ मा यसलाई उपजिल्लामा परिणत गरिएको थियोे। यस उपजिल्लाको नाम यहाँ रहेको प्रशासकीय नगर गाबतलीबाट राखिएको हो। गाबतली उपजिल्ला १ नगरपालिका र ११ सङ्घ परिषद्; बलिया दिघी, दक्षिणपारा, दुर्गाहटा, गाबतली, कागली, नसिरपुर, निरुवामला, रामेश्वरपुर, महेसावन, सोनोराई र निपलताली विभाजन भएको छ। यस उपजिल्लामा हाल १०३ मौजा र २११ गाउँहरू रहेका छन्।
शिक्षा
यस उपजिल्लाको कुल साक्षरता दर ३९.७% रहेको छ जसमध्ये पुरुषको साक्षरता ४३.४% छ भने महिलाको साक्षरता दर ३५.८% रहेको छ। यस उपजिल्लामा ९ क्याम्पस, ३९ माध्यमिक विद्यालय, ३७९ प्राथमिक विद्यालय, ३० मदरसाहरू रहेका छन्। यस उपजिल्लाका केही उत्कृष्ट शिक्षण संस्था यस प्रकार छन्; कागली करुणाकान्ता उच्च विद्यालय, सुन्दरबारी दरुल हदित रहमानिया मदरसा (सन् १७००), गाबतली सरकारी क्याम्पस, दुर्गाहट्टा डिग्री क्याम्पस, सहिद जिया डिग्री क्याम्पस, तारानिर हट डिग्री क्याम्पस, तसलिम उदिन तारफदर डिग्री क्याम्पस, सयद अहमद क्याम्पस आदि।
२०२३ क्रिकेट विश्वकप
छनौट
सन् २०२३ विश्वकपमा पनि १४ वटा टिम मात्र खेल्ने छन्, यस भन्दा पूर्व सन् २०११ तथा २०१५ मा १४ वटा टिम खेल्न पाउने व्यस्था थियो । उत्कृष्ट ८ टिम आईसीसीको क्रमाङ्क अनुसार स्वत: छनौट हुनेछन भने बाँकी रहेको २ टिमको निर्णय सन् २०२२ क्रिकेट विश्वकप छनौटबाट हुनेछ । यसले आईसिसी एसोसिएट र सहयोगी सदस्यहरूलाई २ वटा ठाउँको लागि मात्र भिड्ने अवसर दिन्छ, भन्नुको अर्थ यस प्रतियोगितामा टेस्ट खेल्ने राष्ट्रहरू पनि खेल्न पाउने अवसरबाट विमुख हुन सक्नेछ ।
राजमा सिमी
राजमा सिमी तरकारीको रुपमा प्रयोग गरिने राजमा प्रजातिको फल हो। यसको आकार मानव मृगौलासँग मिल्दोजुल्दो हुने भएकोले यसलाई अङ्ग्रेजीमा किड्नी बिन भनिन्छ।
पोषण
उमालेर पकाइको राजमा सिमीमा ६७% पानी, २३% कारबोहाइड्रेड, ९% प्रोटिन र नगन्य मात्रामा तेलिय पदार्थ पाइन्छ।
सिक्किम राजतन्त्र जनमत सङ्ग्रह
१४ अप्रिल १९७५ मा सिक्किम अधिराज्यमा राजतन्त्र उन्मूलन सम्बन्धी जनमत सङ्ग्रह भएको थियो। यसलाई ९७.५५‏% मतदाताहरूले अनुमोदन गरे, र परिणामस्वरूप देश भारतीय राज्य बन्यो।
प्रसङ्ग
सिक्किम अधिराज्य १९ औं शताब्दीदेखि ब्रिटिश औपनिवेशिक शासनकालमा भारतको संरक्षित राज्य थियो। सन् १९५० मा भएको सन्धि मार्फत भारतको स्वतन्त्रता पछि यो व्यवस्था जारी राखिएको थियो, जसद्वारा भारतले सञ्चार, रक्षा र विदेश मामिलाका साथै सिक्किमको "क्षेत्रीय अखण्डता" को जिम्मेवारी लिएको थियो। सिक्किमको आन्तरिक मामिलामा स्वायत्तता थियो। अप्रिल १९७४ को आम चुनावले भारत-मैत्री सिक्किम राष्ट्रिय कांग्रेसको जित निकाल्यो।
सन् ४ सेप्टेम्बर १९७४ मा, भारतीय लोक सभाले सिक्किमलाई "सहयोगी" राज्य बनाउने पक्षमा मतदान गर्‍यो, राज्य सभाले ८ सेप्टेम्बरमा संशोधनको लागि मतदान गर्‍यो, यसलाई अन्य भारतीय राज्यहरूको बराबरको दर्जा दियो। ८ सेप्टेम्बर १९७४ मा चोग्यालले स्वतन्त्र र निष्पक्ष जनमत सङ्ग्रहको आह्वान गरे।
१० अप्रिल १९७५ मा, भारतीय प्रधानमन्त्री इन्दिरा गान्धीको समर्थनमा, सिक्किम राज्य परिषदले पूर्ण भारतीय राज्यता प्राप्त गर्नको लागि राजतन्त्रको अन्त्य र भारतमा विलय गर्न सर्वसम्मतिले मतदान गर्‍यो। यस विषयमा जनमत सङ्ग्रह १४ अप्रिल तय गरिएको थियो।
परिणामहरू
नतिजाको घोषणा पछि, सिक्किमका मुख्यमन्त्री काजी लेन्डुप दोर्जीले जनमत संग्रहको नतिजा इन्दिरा गान्धीलाई पठाए र उनलाई "तत्काल प्रतिक्रिया दिन र निर्णयलाई स्वीकार गर्न" भनिन् जसको जवाफमा उनले भारत सरकारले संवैधानिक व्यवस्था लागू गर्ने बताए।
सप्तरी २ (निर्वाचन क्षेत्र)
सप्तरी २ नेपालको सप्तरी जिल्लाको चार मध्येको एक निर्वाचन क्षेत्र हो। वि.सं. २०७४ भदौ १५ मा निर्वाचन क्षेत्र निर्धारण आयोगले नेपाल सरकारलाई प्रतिवेदन बुझाएपछि यो निर्वाचन क्षेत्र अस्तित्वमा आएको थियो।
सम्मिलित क्षेत्रहरू
सप्तरी २ मा राजविराज नगरपालिका, महदेवा गाउँपालिका, तिलाठी कोइलाडी गाउँपालिका, छिन्नमस्ता गाउँपालिका समेटिएको छ।
प्रदेश सभा खण्डहरू
यसले निम्न मधेश प्रदेश सभा क्षेत्रलाई समेट्छ
मतुआ महासंघ
माटुआ महासंघ एक धार्मिक सुधार आन्दोलन हो जुन सन् १८६० ईस्वीको वरिपरि सुरु भएको थियो, जुन आजको बंगलादेश मा, बंगलादेश र भारतको पश्चिम बङ्गाल दुबैमा उल्लेख्य संख्यामा अनुयायीहरूको साथ। मतुआ दलित वर्ग हिन्दूहरूको एउटा सम्प्रदाय हो जो नमशुद्रहरू हुन्, एक अनुसूचित जाति समूह। यो आन्दोलन हरिचन्द ठाकुरका अनुयायीहरूले सुधारको रूपमा सुरु गरेका थिए। ठाकुर एक प्रारम्भिक उमेर मा आत्मदर्शन  हासिल गरे र पछि बाह्र आज्ञामा आफ्नो दर्शनको प्रचार गरे। ठाकुरको शिक्षाले शिक्षालाई अनुयायीको कर्तव्य र जनसङ्ख्याको उत्थानका लागि शिक्षालाई प्रमुख रूपमा स्थापित गर्दछ, साथै सामाजिक द्वन्द्व अन्त्य गर्ने सूत्र पनि प्रदान गर्दछ।
मतुआ महासंघ परमेश्वरको पवित्र नाम जप, हरिनाम को जप, अर्थात् मार्फत स्वयम-दि क्षिती ( "स्व-प्राप्ति") मा विश्वास गर्दछ। हरिचन्दले भगवानको नामको कीर्तनलाई मुक्तिको एकमात्र माध्यमको रूपमा सम्मेलन सम्बन्धीत जपमा जोड दिए। 19 औं शताब्दीमा उहाँका अनुयायीहरू भगवान हरिको सामूहिक जपबाट मंत्रमुग्ध भएका थिए, जसलाई बंगालीमा 'हरिनाम मतुआरा' भन्ने सम्प्रदायलाई हालको नाम 'मटुआ' भनिन्छ। त्यसैले भगवान हरिचन्दको दर्शन वा दर्शनमा आस्था राख्ने जो कोही मतुआ-महासंघका हुन्।  <sup class="noprint Inline-Template" style="white-space:nowrap;">]
इतिहास
हरिचन्द ठाकुरको जन्म नमशुद्र समुदायको किसान परिवारमा भएको थियो। इतिहासकार शेखर बन्द्योपाध्यायका अनुसार ठाकुरले " आत्मा दर्शन वा आत्म-प्रकाशको अनुभव गरे, जसको माध्यमबाट उनले आफू स्वयं ईश्वरको अवतार हो भन्ने महसुस गरे, यस संसारमा पीडितहरूलाई मुक्ति दिन जन्मेका थिए"। वैष्णव भक्तिवादमा सुधार गर्दै उनले हिन्दू धर्मको मतुआ सम्प्रदाय स्थापना गरे। को सम्प्रादाय ठाकुर गरेको पैतृक गाउँ, ओरकन्दी, फरिदपुर, बङ्गाल प्रेसीडेंसी (अब बङ्गलादेशको) मा केन्द्रित थियो। तिनीहरूको सबैभन्दा पवित्र तीर्थहरू त्यहाँ अवस्थित छन्।
भक्त व्यवस्थित गर्न १९१५ अघि अनुयायी द्वारा एक मतुआ महासंघ गठन भएको थियो। १९३० को प्रारम्भमा, हरिचन्द ठाकुरका नाति प्रमथ रञ्जन ठाकुरले संगठनलाई पुनर्जीवित गरे। यसले खुल्ना  को  लबन्चोर  ईलाका आश्रम  सुरु गर्‍यो १९४७ को विभाजन पछि, माटुआ प्रवासीहरूको ठूलो संख्या पश्चिम बंगाल, भारतमा बसाई सरे । जसमध्ये प्रमथ रञ्जन ठाकुर पनि थिए । उनले ठाकुरनगर सहरको स्थापना गरे, जुन मटुआ महासंघको नयाँ मुख्यालय बन्यो।
अनीता देसाई
अनीता देसाई (जन्म: २४ जून, १९३७) भारतकी एक प्रख्यात लेखिका हुन्। अनिता देसाई विश्वमा अंग्रेजी साहित्यको एक चर्चित नाम हो। उनी प्रसिद्ध उपन्यासकार किरण देसाईकी आमा हुन्।
भारत सरकारले पनि उनलाई पद्म श्री र २०१४ मा पद्म भूषणले सम्मानित गरेको थियो।
प्रमुख कृतिहरू
अनिता देसाईले निम्नलिखित कृतिहरू लेखिकी छिन्:-
गुल्मी २ (निर्वाचन क्षेत्र)
गुल्मी २ नेपालको गुल्मी जिल्लाको दुई संसदीय निर्वाचन क्षेत्र मध्ये एक हो। यो निर्वाचन क्षेत्र ३१ अगस्ट २०१७ मा पेश गरिएको निर्वाचन क्षेत्र निर्धारण आयोग प्रतिवेदनमा अस्तित्वमा आएको थियो।
सम्मिलित क्षेत्रहरू
गुल्मी २ मा मदने गाउँपालिका, मालिका गाउँपालिका, धुर्कोट गाउँपालिका, इस्मा गाउँपालिका, मुसिकोट नगरपालिका र रेसुङ्गा नगरपालिकाको १–६ वडाहरू रहेका छन्।
प्रदेश सभा खण्डहरू
लुम्बिनी प्रदेश प्रदेश सभा क्षेत्रलाई निम्नलिखित खण्डहरूमा विभाजन गरिएको छ:
जग्गा जासूस (२०१७ चलचित्र)
जग्गा जासूस एक हिन्दी भारतीय रोमान्चक नाट्य फिल्म् हो, जसको निर्देशक र निर्माता अनुराग बसु हुन् । यस फिल्म् मा रणबीर कपूर, गोविन्दा र क्याटरिना कैफ मुख्य किरदारमा छन् । यो फिल्म ७ अप्रिल २०१६ मा सिनेमाघर मा प्रदर्शित हुन्छ।
ओके जानु
ओके जानु मणि रत्नमको पटकथा र कहानीमा आधारित सन् २०१७ को भारतीय हिन्दी भाषाको प्रेमप्रसङ्गयुक्त नाटक चलचित्र हो जसको निर्देशन शाद अलीले गरेका थिए, र रत्नम र करण जोहरले उनीहरूको ब्यानर मद्रास टकिज र धर्मा प्रोडक्सन्सको अन्तर्गत क्रमशः निर्माण गरेका छन्। यो दुलकर सलमान र नित्या मेनन अभिनीत रत्नमको तमिल चलचित्र 'ओ काढल कनमानी'को पुनर्निर्माण हो, र आदित्य रोय कपूर र श्रद्धा कपूरले मुख्य भूमिकामा अभिनय गरेका थिए जसमा नसीरुद्दीन शाह र लीला स्यामसनले सहायक कलाकारका रूपमा अभिनय गरेका थिए, जसले नायकको घरधनीहरूको निबन्ध गर्छन्। स्यामसन मूल चलचित्रमा पनि देखा परेकी थिइन्। इश कक्करले ताराको भूतपूर्व प्रेमीको भूमिका खेलेका थिए। ए आर रहमानले चलचित्रको स्कोर र साउन्डट्र्याक बनाएका थिए। गुलजारले चलचित्रको लागि गीत र संवाद लेखेका थिए।
साउन्डट्र्याक
चलचित्र स्कोर र साउन्डट्र्याक ए आर रहमानले लेखेका छन् भने गीतका लागि लिरिक्स गुलजारले लेखेका छन्। रहमानले उनका तीन गीतहरू बाहेक धेरैजसो रचनाहरू 'ओ काढल कनमानी'को तमिल साउन्डट्र्याकबाट पुनः प्रयोग गरेका थिए। उनले यस चलचित्रका लागि दुई नयाँ गीतहरू रचना गरेका थिए जुन तमिल संस्करणको हिस्सा "ऐ सिनमिका" र "मलारगल केटेन" का हिन्दी समकक्ष हुन्। "परान्धु सेला वा" को हिन्दी समकक्षी रत्नमको सन् १९९५ को तमिल चलचित्र 'बम्बई'को रहमानको क्लासिक "हुम्मा हुम्मा" को कभर संस्करण हो। "द हम्मा सङ" को रूपमा डब गरिएको, कभर बादशाह र तनिष्क बागचीले गरेका थिए। पूर्ण ध्वनि ट्र्याक सोनी म्युजिक इन्डियाद्वारा ४ जनवरी २०१७ मा जारी गरिएको थियो।
बक्स अफिस
यस चलचित्रले inr 328000000 घरेलु कमाई र अन्तर्राष्ट्रिय प्रदर्शनबाट inr 82100000 को साथ विश्वव्यापी inr 410000000 कमाएको थियो।
नेपालमा भएका सडकहरूको सूची
अर्थ मन्त्रालयले सार्वजनिक गरेको आर्थिक सर्वेक्षण २०७१–७२ मा मुलुकको कुल ८०,०७८ किमी सडक सञ्जाल रहेको देखाएको छ जसमा २६,९३५ किमी सडक निर्माण भएको र त्यसलाई सडक विभाग र सरकारी स्थानीय निकायले निर्माण गरेको र ५३,१४३ किमी सडकको मर्मत सम्भार गरिएको छ। यसमा राष्ट्रिय राजमार्ग प्रणाली, सहायक सडक, जिल्ला सडक र सहरी सडकहरू समावेश छन्।
राष्ट्रिय राजमार्गहरू
यो नेपालमा रहेका राजमार्गहरूको सूची हो।
अन्य सडकहरू
यो नेपालका सहायक सडकहरूको सूची हो।
जैतुन (रङ)
जैतुन रङ काँचो जैतुनको फलको रङ जस्तो गाढा पहेंलो-हरियो रङ हो ।
संयुक्त राष्ट्र जिम्मा जमानी परिषद्
संयुक्त राष्ट्र जिम्मा जमानी परिषद United Nations Trusteeship Council (Conseil de tutelle des Nations unies) संयुक्त राष्ट्रमा ६ प्रमुख अङ्गहरू मध्य एक हो । विश्व युद्धमा पराजित भएका र उपनिवेशमा रहेका राष्ट्रहरूको आत्म-निर्णयको संरक्षण गर्ने उद्देश्यले जिम्मा जमानी परिषदको गठन भएको हो । सन् १९९४ देखि यो निस्कृय अवस्थामा रहेको छ ।
एसके सञ्चार
एसके सञ्चार (ह्याङ्गुल: एसके커뮤니케이션즈 वा 에스케이커뮤니케이션즈) एक दक्षिण कोरियाली प्रविधि कम्पनी हो जो एक लोकप्रिय वेब पोर्टल नेटको मालिक कम्पनीको रूपमा रहेको छ र यसको सञ्चालन पनि गर्दै आइरहेको छ। यसले व्यवसायहरूको लागि इन्टरनेट पहुँच र दूरसञ्चार सेवा पनि प्रदान गर्दछ। एसके सञ्चार सन् १९९९ मा लाइकस कोरियाको रूपमा स्थापित भएको थियो जसमा संयुक्त राज्य अमेरिकाको लाइकस र दक्षिण कोरियाको, मिरे निगमको ५०-५० प्रतिशत भाग रहेको थियोे। सन् २००२ यसलाई एसके दूरसञ्चारमा बेचिएको थियो र यसको नाम एसके सञ्चारमा परिवर्तन गरिएको थियोे। एसके दूरसञ्चारको यसमा हाल ८५.९ प्रतिशतको साझेदारी रहेको छ।
अवलोकन
एसके दूरसञ्चारले लाइकस कोरियालाई अधिग्रहण गरेपछि, यसको केबल इन्टरनेट इकाई नेट्सगो सँग समायोजन भएपछि, एसके सञ्चारको सृजना भएको थियोे। नेटट्सगो, नेट एक कोरियाली लोकप्रिय वेब पोर्टलको विकासकर्ता हो। लाइकसको लोकप्रियता ह्रास आउदै गयो र यो नेटको पोर्टलमा शामिल भएको थियोे। २७ डिसेम्बर २००२ मा लाइकस डोमेन नाम मध्यरात बन्द भएको थियो, यसको ठेगाना (www.lycos.co.kr) लेखी खोज्दा प्रयोगकर्ताहरू नेट वेब पोर्टलको गृहपृष्ठमा निर्देशित भएका थिए। सन् २००३ मा, नेटले साइवाल्ड नामक दक्षिण कोरियाको एक प्रमुख सामाजिक सञ्जाल सेवाको अधिग्रहण गरेको थियोे। सर्च इन्जिनको रूपमा आफुलाई अझ बढी स्थापित गर्नको लागि, एसके सञ्चारले अक्टोबर २००६ मा ८२ मिलियन अमेरिकी डलरमा यसको प्रतिद्वन्द्वी इम्पासको अधिग्रहण गरेको थियोे। इम्पसको खोज प्रविधि विशेष प्रदायक, कोनन प्रबिधिको पनि अधिग्रहण गरेको थियोे। यसको अधिग्रहण पछि पनि, एम्पासले यसको व्यवस्थापन र कार्यबलमा पूर्ण स्वतन्त्रताको साथ स्वतन्त्र रूपमा आफ्नो कार्य सञ्चालन गरिरह्यको थियोे। तथापि, एसके सञ्चारको निर्णय पछि, एम्पासका सर्च सेवाहरू नेटको पोर्टलमा समावेश गरिएको थियोे र एम्पासको डोमेन नाम सन् २००८ मा बन्द गरिएको थियो र पछि यसको अस्तित्व हराएको थियोे। यसको सेवाहरू थप गर्नको लागी, त्यही वर्षमा एसकेले इगलोस नामक ब्लगिङ सेवाको सुरुवात गरेको थियोे।
नेट समाचार
नेट समाचारले, तुरुन्तै र हालैको घटनाहरु जस्तै खेल मनोरञ्जन संस्कृति आदिका बारेमा नियमित इन्टरनेट प्रयोगकर्ताहरूका माझ गतिविधिहरु र प्रतिक्रियाहरूको विश्लेषण गरेर प्रत्येक क्षेत्रमा सबै भन्दा लोकप्रिय समाचार बारे लेख र प्रतिक्रियाहरू उपलब्ध गराउँछ ।
नेट मेल
यसले नेट मेल नामक मेल सेवा पनि सञ्चालन गर्दछ। नेट मेलको अनुप्रयोग एन्ड्रोइड मा उपलब्ध छ र अन्य उपकरणहरू मार्फत आधिकारिक वेबसाइट मार्फत पनि प्रयोग गर्न सकिन्छ। यसको वेबसाइट कोरियाली भाषामा मात्र उपलब्ध रहेको छ।
आर्थिक विचारको इतिहास
परिचय
आर्थिक विचारको इतिहासमा अर्थशास्त्र विषयका उद्गम स्रोत दुइवटा मानिन्छन्– एउटालाई पाश्चात्त्य अर्थशास्त्र भनिन्छ भने अर्कोलाई पूर्वीय अर्थशास्त्र भनिन्छ ।
संयुक्त राष्ट्रसङ्घको वडापत्र
संयुक्त राष्ट्र संघको बडापत्र संयुक्त राष्ट्र संघको अधारशिला तयार गर्ने एक सन्धि हो। संयुक्त राष्ट्र संघ अन्तरसरकारी संस्था हो। यसले सचिवालय, महासभा, सुरक्षा परिषद, आर्थिक र सामाजिक परिषद, अन्तर्राष्ट्रिय न्याय अदालत र विश्वस्त परिषद जस्ता संयुक्त राष्ट्रसंघको प्रमुख अंगहरू र संयुक्त राष्ट्रसघीय प्रणालीको उद्देश्य, शासकीय संरचना र समग्र रूपरेखा स्थापना गर्दछ।
आर्थिक विचारको इतिहास
प्लेटो, एरिस्टोटल र अन्य विचारक
पाश्चात्त्यको अर्थ हो पश्चिम तर्फको । यसलाई अङ्ग्रेजीमा ओक्सिडेन्टल Occidental भनिन्छ । त्यसैले यसका लागि उचित नेपाली शब्द हुन्छ प्रतीच्य । पाश्चात्त्य आर्थिक दर्शनको प्रारम्भ सोक्रेटीजका शिष्य प्लेटोबाट प्रारम्भ हुन्छ । सोक्रेटीजका आर्थिक विचारहरूलाई उनको शिष्य परम्परामा जिनोफोन (४३०–३५५ वि.पू.), प्लेटो (४२८–३४८ वि.पू.), र एरिस्टोटल (३८४–३२३ वि.पू.) द्वारा निरन्तरता दिइएको हो । जीनोफोन एक आदर्शवादी आर्थिक विचारक थिए । उनले सादा जीवन र सदाचारलाई उच्च महत्त्व दिएका छन् । कृषिलाई उनले उच्च मर्यादित पेशा मानेका छन् । उनले श्रम विभाजन, मूल्य निर्धारण, र दास प्रथा आदि आर्थिक र सामाजिक विषयमा उल्लेख गरेका छन् । प्लेटोले राज्यको उत्पत्तिको आवश्यकताको सिद्धान्त प्रतिपादन गरेका छन् । उनले श्रम विभाजन, आदर्श राज्य, दास प्रथा, र जनसङ्ख्या विषयमा आफ्ना स्पष्ट विचार व्यक्त गरेका छन् । यूटोपियाई समाजवादका समर्थक प्लेटो ब्याज लेनदेनका विरोधी थिए । एरिस्टोटलले पनि राज्यको उत्पत्ति, आदर्श राज्य, दास प्रथा, सम्पत्ति, मूल्य, विनिमय, मुद्रा र ब्याजका विषयमा विचार व्यक्त गरेका छन् । एरिस्टोटल ब्याजका विरोधी र व्यक्तिगत सम्पत्तिका समर्थक थिए । ग्रीसका विचारकहरूमा धर्मको गहिरो प्रभाव थियो । उनीहरूले अर्थशास्त्रलाई परिभाषित गर्ने प्रयास गरेका छन् । शिष्य परम्परामा प्रवाहित हुंदै गएका प्लेटोका यी विचारहरु पुस्तकाकार रूपमा वि.सं. १८३० मा ल्याटिन भाषामा प्रकाशित भएका हुन् ।
संयुक्त राष्ट्रसङ्घको वडापत्र
संयुक्त राष्ट्र सुरक्षा परिषदका पाँच स्थायी सदस्यहरू- चीन, फ्रान्स, सोभियत संघ, संयुक्त अधिराज्य, र संयुक्त राज्य अमेरिका—र अन्य बहुमत हस्ताक्षरकर्ताहरूले २४ अक्टोबर १९४५ मा अनुमोदन गरेपछि वडापत्र कार्यान्वयनमा आएको थियो; र यस मितिलाई संयुक्त राष्ट्रसंघको सुरुवात भएको आधिकारिक मिति मानिन्छ र आउँदो जनवरीमा लन्डनमा ५१ प्रारम्भिक राष्ट्रहरूको प्रतिनिधि हरूको महासभाको पहिलो सत्रको बैठक बसेको थियो। महासभाले १९४७ मा औपचारिक रुपमा २४ अगस्टलाई संयुक्त राष्ट्र दिवसको रुपमा मान्यता दियो र यसलाई आधिकारिक अन्तराष्ट्रिय बिदा दिन सुरु गर्यो। १९३ पक्षहरू सहित, अधिकांश देशहरूले यस वडापत्रलाई अनुमोदन गरेका छन्।
सारांश
वडापत्रमा एक प्रस्तावना र १११ लेखहरू समाविष्ट १९ भाग (अध्याय) छन्।
आर्थिक विचारको इतिहास
वणिकवाद
प्लेटोका आर्थिक विचारको यो परम्परा सुरुमा वाणिज्यवादी र पछि प्रकृतिवादीले अघि विस्तार गरेका हुन् । यिनै प्रकृतिवादीहरूको प्रभावले वेल्थ अफ् नेशन्स पुस्तकको रचना एडम स्मिथले गरेका हुन् । सत्रौँ शताब्दीमा फ्रान्सबाट सुरु भएको विचारलाई वणिकवाद, कोलबर्टवाद, केमरावाद, राजकोषवाद इत्यादि नामले जानिन्छ । वणिकवादले कृषिलाई कम महत्त्व दियो र व्यापारद्वारा धन आर्जनमा जोड दिएको थियो । यस विचारधाराले प्रत्येक देशलाई अधिकाधिक धन थुपार्न प्रेरित गर्यो । यसको फलस्वरुप उपनिवेशवादका अवधारणाहरूको विकास भयो ।
संयुक्त राष्ट्रसङ्घको वडापत्र
सारांश
प्रस्तावनामा दुई प्रमुख खण्ड छन्। पहिलो खण्डले शान्ति र अन्तर्राष्ट्रिय सुरक्षाको कायम गर्न र मानव अधिकारको सम्मानका लागि आह्वान गर्दछ। प्रस्तावनाको दोस्रो खण्ड "संयुक्त राष्ट्रका देशका सरकारले वडापत्रमा सहमति जनाइसकेको छ र यो मानव अधिकार सम्बन्धी पहिलो अन्तर्राष्ट्रिय कागजात हो" भन्ने कुरा घोषणा गरिएको छ।
आर्थिक विचारको इतिहास
प्रकृतिवाद
वणिकवादले व्यक्तिको स्वतन्त्रतालाई अत्यधिक नियन्त्रण गरेकोले त्यसको विरोध हुन थाल्यो । यसको नेतृत्व फ्रेन्च दार्शनिक फ्रान्सिस क्वेनेले गरे । यस विचारधाराले वणिकवादको विपरीत कृषिलाई बढी महत्त्व दियो । व्यक्तिगत स्वतन्त्रतालाई अत्यधिक महत्त्व दियो । फ्रान्सका व्यापारीहरूले सरकारसंग लासेज फेयर लासेज पासर (अहस्तक्षेप) को नीति लागू गर्न जोड दिन थाले । यस नीतिको अर्थशास्त्रीहरूले पनि समर्थन गरे । प्रकृतिवादीहरूले कृषकलाई मात्र अर्थव्यवस्थाको उत्पादक क्षेत्र मानेका छन् ।एडम स्मिथ यसै विचारधाराबाट प्रभावित थिए ।
एडम स्मिथ
एडम स्मिथ, जसलाई अर्थशास्त्र विषयका जन्मदाताको सम्मान प्राप्त छ, वास्तवमा एक अर्थ चिन्तक, दार्शनिक एवं प्रभावशाली लेखक हुन् । उनको कृति जसलाई छोटकरीमा वेल्थ अफ नेशन्स भनिन्छ, मा नै आधुनिक अर्थशास्त्रको स्रोत रहेको छ ।
संयुक्त राष्ट्रसङ्घको वडापत्र
सारांश
निम्न अध्यायहरूले संयुक्त राष्ट्र संघको निकायहरूको अधिकारको वर्णन गर्छ:
फातिमा बीबी
न्यायमूर्ति फातिमा बीबी (जन्म: ३० अप्रिल १९२७) सर्वोच्च न्यालय को पुर्व न्यायधीश हुन् ।उनी वर्ष १९८९ मा यो पदमा नियुक्त हुने पहिलो भारतीय महिला हुन् । उनलाई ३ अक्टोबर १९९३ मा राष्ट्रिय मानवधिकार आयोग (भारत) को सदस्य बनाईएको थियो । उनको पपुरा नाम मीरा साहिब फातिमा बीबी हो । उनी तमिलनाडू को पूर्व राज्यपाल पनि भई सकेकी छिन् ।
आर्थिक विचारको इतिहास
वेल्थ अफ नेशन्सदेखि राजनीतिक अर्थशास्त्रसम्म
यूरोपमा जब अर्थशास्त्र विषयको जन्म भएको थियो, यस विषयको स्वतन्त्र अस्तित्त्व र स्पष्ट नामकरण भएको थिएन । त्यसैले एडम स्मिथले अर्थशास्त्रलाई राज्यको सम्पत्ति बढाउने कारणहरूको खोजीको शास्त्र भनेका हुन् । एडम स्मिथको विचारबाट प्रभावित भएर कैयौँ लेखकहरूले यस विषयलाई धन सम्पत्तिको शास्त्र माने । एडम स्मिथले धन वा सम्पत्तिको सम्बन्ध केवल राज्यसंग हुन्छ भन्ने मान्यता राख्दथे तथापि यस विषयलाई पोलिटिकल इकोनोमी भन्नुमा उनलाई द्विविधा थियो । त्यसैले एडम स्मिथले राष्ट्रको सम्पत्ति खोजी गर्ने शास्त्र भन्ने अलमल नाम उल्लेख गरे । तर अङ्ग्रेजीको वेल्थ र संस्कृतको धन शब्दमा एउटा अन्तर छ, त्यो के भने संस्कृतको धन एकवचन र बहुवचन दुवै रूपमा प्रयोग हुन्छ तर वेल्थ शब्दको केवल एक वचनमा प्रयोग हुन्छ, त्यसको बहुवचनमा प्रयोग हुंदैन । यस विषयलाई पाश्चात्त्य लेखकहरूले विभिन्न नाम दिने प्रयास गरेका थिए । कसैले वेल्थ, कसैले क्रेमाटिस्टिक्स, कसैले प्लुटोलोजी नामकरण गरे । अठारौँ शताब्दी भरि यस विषयको नाम पोलिटिकल इकोनोमी अर्थात् राजनीतिक अर्थशास्त्र बढी लोकप्रिय हुन पुग्यो ।
राजनीतिक अर्थशास्त्रदेखि अर्थशास्त्रसम्म
उन्नाइसौँ शताब्दीमा विचारकहरूले के अनुभव गर्न थाले भने राजनीतिक अर्थशास्त्रले यस शास्त्रको सम्पूर्ण विषय वस्तु समेट्न सक्दैन । राज्यले निश्चित गर्ने कर, रोजगार, राजकीय आय व्यय, राज्यको सम्पत्ति, राजकीय उद्यम व्यवस्था यी सबै पोलिटिकल इकोनोमी Political Economy का विषय हुन् । तर यस शास्त्रमा सामाजिक मानिसहरूका आर्थिक सम्बन्ध र त्यसमा भइरहने परिवर्तनहरूको अध्ययन गरिन्छ । यस्ता कुराहरूको राजनीतिसंग बहुधा सम्बन्ध हुदैन । त्यसैले जर्मन अर्थशास्त्रीहरूले यस विषयलाई सोशल इकोनोमिक्स Social Economics भन्नु उचित ठाने । अर्थात् उनीहरूले यसलाई राजनीतिबाट अलग्याउने प्रयास गरे । तर उन्नाइसौ“ शताब्दी पछि पुनः इकोनोमिक्स Economics भन्ने प्रचलन भयो । यस विषयलाई अर्थशास्त्र Economics नामकरण गरेर यसलाई लोकप्रिय बनाउन प्रो मार्शलको विशेष योगदान छ । यद्यपि मार्शलले यस नामको प्रयोग गरेका हुन् तथापि उनी आफैंले भने अर्थशास्त्र र राजनीतिक अर्थशास्त्र दुवैलाई पर्यायवाची शब्द मानेका छन् । अर्थशास्त्री पल ए सैमुअल्सनले भने आफ्नो पुस्तकलाई केवल इकोनोमिक्स भनेका हुन् । अर्थशास्त्रलाइै लोकप्रिय बनाउन सैमुअलसनको ठूलो योगदान छ ।
पूर्वीय अर्थशास्त्र
हिन्दु, बौद्ध, जैन, इसलाम, ताओ, कन्फ्युशिसय, जापानी विभिन्न संस्कृतिका विचारहरु पूर्वीय हुन् तर यी सबैमा हिन्दु संस्कृति सर्वाधिक प्राचीन र समृद्ध भएको हुनाका साथै संस्कृत भाषामा धर्मशास्त्र, अर्थशास्त्र र कामशास्त्रका शयौं पुस्तक उपलब्ध छन् । त्यसैले पूर्वीय वा प्राच्य वा पौरस्त्य भन्नासाथ संस्कृत ग्रन्थका विषय बुझिन्छ । दार्शनिक विवेचनका लागि यसलाई अङ्ग्रेजीमा ओरिएन्टल Oriental र नेपालीमा पौरस्त्य भनिन्छ । अतीतमा अर्थशास्त्र एक प्रतिष्ठित विद्या रहिआएको थियो र अनेक आचार्यहरूले अर्थशास्त्र नाम गरेको ग्रन्थ रचना गरेका थिए भन्ने कुराको प्रमाण कौटिलीय अर्थशास्त्रमा उल्लिखित अर्थशास्त्राणि शब्दबाट स्पष्ट हुन्छ । यस शब्दले बहुवचन जनाउछ । यसबाट कौटिलीय समयमा अर्थशास्त्रका अनेक ग्रन्थ थिए र त्यसका अनेक आचार्यहरु थिए भन्ने प्रमाण प्राप्त हुन्छ । ती मध्ये अधिकांश आचार्यको नाम कौटिल्यले उल्लेख पनि गरेका छन् तर ती आचार्यहरूले रचना गरेका सबै ग्रन्थहरु उपलब्ध छैनन् । मुख्यतः घोकेर ज्ञान हस्तान्तरण गर्नु पर्ने भएकोले अथवा भोजपत्रमा राख्नु पर्ने भएकोले त्यस समयमा ज्ञान सुरक्षित राख्न कति कठिन थियो यो कुरा हामीले अनुमान गर्न सक्छौं । यस विषयको नाम परिवर्तन हुंदै गई नयशास्त्र वा नीतिशास्त्र हुन पुगेको थियो तर पन्ध्रौँ शताब्दी पछि वैदेशिक आक्रमणहरूको राजनीतिक, सामाजिक र सांस्कृतिक प्रभावले गर्दा यो विषय पूर्णतः लोप हुन पुग्यो । आज कस्तो स्थिति उत्पन्न भएको छ भने अर्थशास्त्र विषयका विद्वानहरूलाई पनि थाहा छैन कि पूर्वीय अर्थशास्त्रमा यस विषयका अनेक महत्त्वपूर्ण ग्रन्थ रचना भएका थिए । यस प्रकार एडम स्मिथभन्दा धेरै अघि पूर्वमा अर्थशास्त्र विषयका एक होइन अनेक प्रामाणिक ग्रन्थ उपलब्ध थिए र यो विषय आफ्नो सुविकसित रूपमा थियो ।
भारतमा ताइपेई आर्थिक र सांस्कृतिक केन्द्र
भारतमा ताइपेई आर्थिक र सांस्कृतिक केन्द्र भारतमा ताइवानको प्रतिनिधि कार्यालय हो, जसले कूटनीतिक सम्बन्धको अभावमा वास्तविक दूतावासको रूपमा काम गर्दछ। यो 1995 मा स्थापित भएको थियो।
आर्थिक विचारको इतिहास
पूर्वीय आर्थिक चिन्तनका स्रोत
पूर्वीय,दर्शन जसलाई प्राविधक शब्दमा पौरस्त्य दर्शन भनिन्छ, का स्रोतहरू वेद, उपनिषद्, स्मृति, ब्राह्मण, नीतिग्रन्थ, पुराण, रामायण, महाभारत, ऐतिहासिक शिलालेख, नीतिकथाहरू, प्राचीन मुद्रा, पुराताित्वक सामग्री आदि अनेक ठाउमा छरिएका छन्, जसको समग्र अध्ययन संभव छैन । विद्वानहरूका अनुसार जुनबेला कल्पसूत्रहरूको रचना पूर्णावस्थामा पुगेको थियो त्यस बेला राजनीतिलाई निर्देशित गर्ने शास्त्रको रूपमा पौरस्त्य अर्थशास्त्र एक प्रामाणिक विषय भइसकेको थियो । धर्मशास्त्रको विकास हुनु अघि अर्थशास्त्र विकसित अवस्थामा रहेको कुरा याज्ञवल्क्य स्मृति, नारदस्मृति र भविष्य पुराणमा उल्लेख छ । अथर्ववेदको ४९औ परिषदमा अर्थशास्त्रलाई ऋग्वेदको उपवेद भनिएको छ । अर्को एक विचार अनुसार अर्थशास्त्र अथर्ववेदको उपवेद हो । विगतमा अर्थशास्त्र एक प्रतिष्ठित विज्ञान रहेको कुरा बौद्ध जातकहरूको विवरणबाट पनि स्पष्ट हुन्छ ।  जैन ग्रन्थहरु अर्थशास्त्रको विवरण प्राप्त हुन्छ । महाभारत शान्ति पर्व र शुक्रनीति अनुसार ब्रह्माले प्रारम्भमा एक लाख श्लोकको शास्त्र रचना गरे । यस विस्तृत शास्त्रलाई महेश्वर, इन्द्र, बृहस्पति, र शुक्रले क्रमशः संक्षिप्त र सरल गर्दै लगेका हुन् । जायसवालले यस लामो परम्परामा भृगु, राजपुत्र, रैभ्य, जैमिनी, नारद, गौतम, गर्ग, कौशिक, ऋषिपुत्र, हारीत, चारायण, पारस्कर, भारद्वाज, र मनुको योगदान रहेको कुरा उल्लेख गरेका छन् ।
भारतमा ताइपेई आर्थिक र सांस्कृतिक केन्द्र
यो एक प्रतिनिधि, वर्तमान बाउशुआन गेर द्वारा नेतृत्व गरिएको छ।
आर्थिक विचारको इतिहास
कौटिल्य पूर्वका आर्थिक विचारक
कौटिल्यले आफ्नो ग्रन्थ रचनाको सन्दर्भमा सर्वप्रथम शुक्र र बृहस्पति प्रति कृतज्ञता प्रकट गरेका छन् । शुक्र र बृहस्पतिले पैतामहतन्त्रको परम्परामा आआफ्ना ग्रन्थ रचना गरेका बताएका छन् । कौटिलीय अर्थशास्त्रको विषय वस्तु व्याख्या गर्ने क्रममा आचार्य कौटिल्यले ११२ स्थानमा पूर्वाचार्यहरूको कथन, सिद्धान्त, विश्लेषण, र उदाहरणहरू प्रस्तुत गरेका छन् औशनस र भारद्वाजको नाम सात पटक, बृहस्पति, वैशालाक्ष, र पराशरको नाम छ पटक, मनु, वातव्याधि, र पिशुनको पांच पटक, कौणपदन्तको चार पटक, बाहुदन्तीपुत्र र आम्भीको नाम एक एक पटक सन्दर्भ उल्लेख गरिएको छ । अन्य अज्ञातनाम आचार्यहरूलाई मेरो आचार्य, आचार्य वा अन्य भनी उल्लेख छ । यस्ता आचार्यहरूको नाम ५९ पटक उल्लेख छ । महाभारतमा उल्लेख भएको र पितामह ब्रह्माले रचना गरेको स्वतन्त्र ग्रन्थ पाईंदैन । प्राचीनतम अर्थशास्त्रको यो ग्रन्थ संभवतः लोप भइसक्यो ।
भारतमा ताइपेई आर्थिक र सांस्कृतिक केन्द्र
नेपाल र भुटानसँगको सम्बन्धको लागि पनि केन्द्र जिम्मेवार छ, र बंगलादेशको लागि बैंककमा थाइल्याण्डको ताइपेई आर्थिक र सांस्कृतिक कार्यालयसँग संयुक्त जिम्मेवारी छ। 2004 र 2009 को बीचमा, बंगलादेशसँगका मामिलाहरू ढाकामा रहेको बंगलादेशको ताइपेई आर्थिक र सांस्कृतिक कार्यालयले ह्यान्डल गरेको थियो।
आर्थिक विचारको इतिहास
कौटिल्य र शुक्र
अर्थशास्त्री बोकाडेका अनुसार, आर्थिक विचारधाराको इतिहासमा कौटिलीय र शुक्रकृत परिभाषा सबभन्दा पुराना र प्रथम दुइ परिभाषाहरू हुन् ।
भारतमा ताइपेई आर्थिक र सांस्कृतिक केन्द्र
चेन्नईमा ताइपेई आर्थिक र सांस्कृतिक केन्द्र पनि छ। यसमा श्रीलंका र माल्दिभ्स, साथै भारतका दक्षिणी राज्यहरू र क्षेत्रहरू समावेश छन्।
आर्थिक विचारको इतिहास
कौटिलीय परिभाषा
मनुष्याणां वृत्तिरर्थः। मनुष्यवती भूमिरित्यर्थः । तस्याः लाभपालनोपायः शास्त्रमर्थशास्त्रमिति ।
अर्थ– मानिसहरूको वृत्ति–जीविकालाई अर्थ भनिन्छ । मानिसहरू भएको भूमि पनि अर्थ हो । यस्तो वृत्तिको आधार भूमिलाई प्राप्त गर्ने र त्यसको पालनका उपायहरू निरुपण गर्ने शास्त्र नै अर्थशास्त्र हो ।
भारतमा ताइपेई आर्थिक र सांस्कृतिक केन्द्र
ताइवानमा यसको समकक्ष निकाय ताइपेईमा रहेको भारत-ताइपेई संघ हो।
आर्थिक विचारको इतिहास
कौटिलीय परिभाषा
यस परिभाषाका मुख्य विशेषता यस प्रकार छन्–
शुक्रनीतिमा अर्थशास्त्र
शुक्रनीति ग्रन्थमा अर्थशास्त्र विषयलाई यस प्रकार परिभाषित गरिएको छ
श्रुतिस्मृत्यविरोधेन राजवृत्तादिशासनम् । सुयुक्त्यार्थार्जनं यत्र ह्यर्थशास्त्रं तदुच्यते ।।
अर्थ– वेद र स्मृतिले बताएका नियमहरू अन्तर्गत रही राजकाजको सञ्चालन र उत्कृष्ट विधिले धन आर्जन गर्ने कुरा जुन शास्त्रमा अध्ययन गरिन्छ त्यो नै अर्थशास्त्र हो । यस परिभाषाका मुख्य विशेषता यस प्रकार छन् :-
कौटिल्य पछिका अर्थशास्त्रकार
वि.सं. १५४१ मा सोमदेव सूरीद्वारा रचना गरिएको नीतिवाक्यामृत भन्ने पुस्तकमा कौटिल्य पछिका लगभग ३० जना टीकाकारको विवरण छ जसमध्ये २० जना अर्थशास्त्रका विद्वान् भनिएको छ । विचारकहरुका अनुसार, १० औँ शताब्दी देखि १४ औँ शताब्दीसम्म अर्थशास्त्र विषयक विशेष ग्रन्थ उपलब्ध हु“दैन । त्यसपछि १४औ“ शताब्दीदेखि १८औं शताब्दीसम्म यस सम्बन्धी ग्रन्थहरू पाइन्छन्, उदाहरणको रूपमा यी ग्रन्थ प्रस्तुत गर्न सकिन्छ– युक्तिकल्पतरु, राजनीति रत्नाकर, राजनीति कल्पतरु, राजनीति कामधेनु, वीरमित्रोदय, र राजनीति मयूख ।
राजनीति रत्नाकर
कौटिलीय अर्थशास्त्रको उल्लेख राजनीति रत्नाकरमा पाइन्छ । यस ग्रन्थको रचना सिमरौनगढलाई राजधानी बनाएर राज्य सञ्चालन गर्ने राजा हरिसिंहदेवका विद्वान मन्त्री आचार्य चण्डेश्वरले १४ औँ शताब्दीमा गरेका हुन् । उनका पिताको नाम वीरेश्वर तथा पितामहको नाम देवादित्य थियो । उपलब्ध ऐतिहासिक तथ्यहरूको विवरणबाट के स्पष्ट हुन्छ भने नेपालका लागि कौटिल्य समतुल्य यी आचार्य राजा हरिसिंहदेवको दरबारका मन्त्री थिए । हरिसिंहदेव कर्णाटवंशी थिए र उनको राजधानी सिमरौनगढमा थियो । राजा हरिसिंहदेवले २८ वर्षसम्म न्यायपूर्वक राज्य सञ्चालन गरेका थिए । सिमरौनगढ राज्य मध्यकालीन नेपालको अत्यन्त सभ्य र सुसंस्कृत राज्य मानिन्छ ।
चण्डेश्वरको ग्रन्थ कौटिलीय अर्थशास्त्र जस्तो विशाल छैन, मनुस्मृति जस्तो प्राचीनतम पनि छैन, तथा शुक्रनीति जस्तो चर्चित पनि छैन तर नेपाल र नेपालीको गौरवको प्रतीक यो ग्रन्थ राजनीति शास्त्री र अर्थशास्त्रीहरूका लागि ज्यादै महत्त्वपूर्ण र विवेचनीय छ ।
कौटिलीय अर्थशास्त्र, शुक्रनीति, मनुस्मृति र नारदस्मृतिको विषय वस्तुसंग मिल्दो जुल्दो ग्रन्थ हो राजनीतिरत्नाकर । यसमा १६ अध्याय अथवा तरङ्गहरु छन् । राजनीतिरत्नाकर ग्रन्थमा चण्डेश्वरले अर्थशास्त्र विषयको परम्परामा अमरसिंह, कात्यायन, कामन्दक, कुल्लुक भट्ट, कौटिल्य, नारद, मनु, याज्ञवल्क्य, लक्ष्मीधर, वशिष्ठ, विष्णु, बृहस्पति, व्यास, शुक्र, श्रीकर, र हारीत १६ जना विद्वान तथा तीनवटा ग्रन्थ भागवत, रामायण, र महाभारतको नाम उल्लेख गरेका छन् । यस ग्रन्थमा कौटिलीय अर्थशास्त्रमा उल्लेख नभएका तीन जना विद्वानहरूको नाम पाइन्छ– कुल्लुक भट्ट, श्रीकर, र लक्ष्मीधर ।
नेपालमा आर्थिक चिन्तनको इतिहास
किरांत कालमा नेपालको ऊनी वस्त्र देश विदेशमा निकै प्रसिद्ध भएको कुरा कौटिलीय अर्थशास्त्रको विवरणले थाहा हुन्छ । मल्लकालिक नेपालको सम्पन्नता इतिहास प्रसिद्ध छ । यसले त्यस समयमा आर्थिक चिन्तनले राजकीय मान्यता पाएको थियो भन्ने तथ्य प्राप्त हुन्छ । पृथ्वीनारायण शाहको अवधारणामा राज्यका दुइवटा मजबूत आधार स्तम्भ हुन्छन्– किसान र अनुशासित सैनिक । पृथ्वीनारायणले उपलब्ध भएसम्म सबै जमीनहरू खेती गराइ उपयोगमा ल्याउन चाहन्थे । कृषियोग्य जमीनमा घर बनेका भए त्यस्ता घरहरू भत्काउनु पर्दछ भन्ने र जमीन जोगाउन धेरै तला भएका भवन निर्माण गर्ने पक्षमा उनी रहेको पाइन्छ । उनको विचारमा घूस दिने र घूस लिने दुवै मुलुकका लागि शत्रु हुन्, त्यसैले तिनीहरूलाई मृत्युदण्डसम्म दिनु पर्दछ भन्ने थियो ।  कृषिलाई महत्त्व र आर्थिक भ्रष्टाचार गर्नेलाई कडा दण्ड दिने पृथ्वीनारायण शाहको नीति थियो । अर्थव्यवस्थालाई आत्मनिर्भर र स्वदेशी अर्थतन्त्रका पक्षधर उनले घरेलु उत्पादन, कला, संगीत र संस्कृतिलाई अभिवृद्धि गर्न निर्देशन जारी गरे । जंगबहादुर (वि.सं.१९०३–१९३४) को समयमा मुलुकी ऐनको निर्माण भयो, त्यस पछिका शासकहरूबाट वैदेशिक रोजगारीको प्रारम्भ, पात्रो प्रकाशन, पुल निर्माण, स्कूल, कलेज र अस्पतालहरूको स्थापना, पुस्तकालय स्थापना, र घण्टाघरको निर्माण जस्ता कामहरू भए । मालपोत उठाउने नयां व्यवस्था पनि त्यसै समयमा सुरु भएको हो । सरकारी समाचार पत्रको प्रारम्भ, आन्तरिक हुलाक सेवाको प्रारम्भ, विद्यालयहरू स्थापना, कर्मचारीहरूलाई कार्यालय समयको निर्धारण, सती प्रथा उन्मूलन, विद्युत केन्द्रको स्थापना, अस्पतालको स्थापना, नेपाली भाषा प्रकाशिनी समितिको स्थापना, रेलवे र रोपवेको निर्माण तथा नेपालको नक्शा निर्माण जस्ता कामहरू रणोद्दीपदेखि चन्द्रशम्शेर (वि.सं.१९३४–१९८६) को समयसम्म भइसकेको थियो । उद्योगको रूपमा जूट उद्योग र संयुक्त पू“जी कम्पनीको रूपमा नेपाल बैङ्क लिमिटेडको स्थापना, उच्च अदालत, र आगो निभाउन संस्थागत दमकल व्यवस्थाको सुरुआत भयो । म्युजियम, चिडियाखानाको स्थापना, आकाशवाणीको प्रचलन, र राष्ट्रिय आर्थिक समितिको गठन पनि यस अवधिमा भयो । नेपाली अर्थव्यवस्थाको प्रारम्भिक सर्वेक्षण अन्तिम राणा प्रधानमन्त्री मोहन शम्शेरको समयमा भएको हो । जसको प्रारम्भ नेपालविद् प्रो. टोनी हागेनले गरेका थिए ।
पल्सर स्पोर्ट्स अवार्ड २०७२
नेपालको खेल क्षेत्रमा योगदान पुर्‍याउने खेलाडी,व्याक्तित्वहरूलाई प्रदान गरिने यश पुरस्कार २०७३ सालमा विभिन्न ९ विधामा बितरण गरिएको थियो।२०७३ साउन ६ गते प्रदान गरिएको यश अवार्डको कुल ९ मध्य ६ अवार्ड फुटबल क्षेत्रले हात पारेको थियो।प्रत्येक अवार्ड विजेताले अवार्ड सहित नगद पचास हजार पाएका थिए।
अच्युत घिमिरे
कार्यकाल
घिमिरेले वि.सं. २०५६ सालदेखि बौद्ध तीनकुनेमा रहेको एचबीसी ९४ एफएमबाट आफ्नो रेडियो कार्यकाल सुरु गरेका थिए जहाँ उनले एक कार्यक्रम सञ्चालन गर्ने गरेका थिए। वि.सं. २०५७ साल भदौ महिनादेखि घिमिरेले एचबीसी रेडियोमा उत्पादक अधिकारीका रूपमा काम गरेका थिए। वि.सं. २०५७ सालदेखि घिमिरेले सोही रेडियो मार्फत रेडियो वाचन कार्यक्रमको वाचकको रूपमा काम गर्न सुरु गरेका थिए भने वि.सं. २०६७बाट उक्त कार्यक्रमलाई उज्यालो रेडियो नेटवर्क मार्फत प्रसारण गरेदेखि उक्त कार्यक्रमको नाम श्रुति संवेग राखिएको थियो। वि.सं. २०५८ जेठ महिनादेखि घिमिरेले गजल वाचन कार्यक्रम बुलबुलको पनि सञ्चालकको रूपमा काम गर्न सुरु गरेका थिए। घिमिरेले वि.सं. २०६१ सालबाट एचबीसी रेडियोमा व्यवस्थापकको रूपमा काम गर्दै र एचबीसी रेडियोको पछिल्लो दिनहरूमा व्यवस्थापक र स्टेसन प्रबन्धकको पद पनि सम्हालेका थिए। रेडियो कार्यक्रम श्रुति संवेगलाई वि.सं. २०६५ सालदेखि उज्यालो रेडियो नेटवर्क मार्फत प्रसारण गरेपछि घिमिरेले उक्त कार्यक्रम उत्पादकको रूपमा काम गर्न सुरू गरेका थिए, हाल श्रुति संवेग कार्यक्रम उज्यालो रेडियो नेटवर्क मार्फत देश भरिका १०० भन्दा बढी रेडियो स्टेसन मार्फत हप्ताको शुक्रबार र मंगलबार सवा ९ बजे प्रसारण गरिँदै आएको छ भने यस कार्यक्रममा अस्ट्रेलिया, बेलायत, अमेरिका र क्यानडामा फोनबाट प्रत्यक्ष रूपमा सुन्न सकिन्छ। वि.सं. २०६५ चैत महिनाबाट घिमिरेले बुलबुल रेडियो कार्यक्रम सञ्चालन गरेका थिए भने उक्त कार्यक्रम उज्यालो मार्फत प्रसारण गर्न सुरू गरिएको थियो, हाल यो कार्यक्रम उज्यालो रेडियो नेटवर्क मार्फत देश भरिका ७५ भन्दा बढी रेडियो स्टेसन मार्फत हप्ताको बुधबार सवा ९ बजे प्रसारण गरिँदै आएको छ। घिमिरेले वि.सं. २०७१ साल भदौ महिनाबाट उज्यालो रेडियो नेटवर्कमा कार्यक्रम संयोजक र व्यवस्थापकको रूपमा काम गर्न सुरू गरेका थिए। वि.सं. २०७१ साल भदौबाट घिमिरेले एकल कविता वाचन कार्यक्रमको सञ्चालकको रूपमा पनि काम गरेका थिए भने हाल यो कार्यक्रम देशभरि विभिन्न स्थानमा रहेका ४५ एफएम मार्फत प्रत्येक शनिबार सवा ९ बजे एकैसाथ प्रसारण गरिन्छ। वि.सं. २०७३ सालदेखि बुलबुल नामबाट घिमिरेले बुलबुल प्रकाशनको सुरुवात गरेका थिए भने उनले वि.सं. २०७३ सालदेखि उक्त प्रकाशन गृहमा निर्देशकको पद सम्हाल्दै आएका छन्। यस प्रकाशन मार्फत हालसम्म कथासङ्ग्रह, कविता सङ्ग्रह, उपन्यास र गजल सङ्ग्रह गरी ४० भन्दा बढी पुस्तकहरू प्रकाशन गरिएका छन्। वि.सं. २०७५ सालबाट एडिबी प्रकाशन सुरुवात गरेपछि उनले उक्त प्रकाशन गृहको पनि निर्देशकको पद सम्हाल्दै आएका छन्। घिमिरेले वि.सं. २०५९ सालदेखि हालसम्म प्युठान, हेटौँडा, धरान, इलाम, काठमाण्डौ आदि विभिन्न स्थानहरूमा रेडियो उद्घोषण, कार्यक्रम उत्पादन र कार्यक्रम व्यवस्थापन लगायतका तालिमहरूमा प्रशिक्षकको रूपमा पनि काम गर्दै आएका छन्।